CELEX: 62011CA0320
Language: bg
Date: 2012-11-22 00:00:00
Title: Съединени дела C-320/11, C-330/11, C-382/11 и C-383/11: Решение на Съда (шести състав) от 22 ноември 2012 г. (преюдициално запитване от Административен съд — Варна — България) — ДИДЖИТАЛНЕТ ООД (C-320/11 и C-383/11), ЦИФРОВА КОМПАНИЯ ООД (C-330/11), М САТ КЕЙБЪЛ АД (C-382/11)/Началник на Митнически пункт — Варна Запад при митница Варна (Обща митническа тарифа — Тарифно класиране — Комбинирана номенклатура — Апарати с възможност за приемане на телевизионни сигнали, съдържащи модем за достъп до интернет и осигуряващи интерактивен обмен на информация)

26.1.2013   
            
            
               BG
            
            
               Официален вестник на Европейския съюз
            
            
               C 26/10
            
         Решение на Съда (шести състав) от 22 ноември 2012 г. (преюдициално запитване от Административен съд — Варна — България) — ДИДЖИТАЛНЕТ ООД (C-320/11 и C-383/11), ЦИФРОВА КОМПАНИЯ ООД (C-330/11), М САТ КЕЙБЪЛ АД (C-382/11)/Началник на Митнически пункт — Варна Запад при митница Варна
   (Съединени дела C-320/11, C-330/11, C-382/11 и C-383/11) (1)
   
   (Обща митническа тарифа - Тарифно класиране - Комбинирана номенклатура - Апарати с възможност за приемане на телевизионни сигнали, съдържащи модем за достъп до интернет и осигуряващи интерактивен обмен на информация)
   2013/C 26/18
   Език на производството: български
   
      Запитваща юрисдикция
   
   Административен съд — Варна
   
      Страни в главното производство
   
   
      Жалбоподатели: ДИДЖИТАЛНЕТ ООД (C-320/11 и C-383/11), Цифрова компания ООД (C-330/11), М САТ КЕЙБЪЛ АД (C-382/11)
   
      Ответник: Началник на Митнически пункт — Варна Запад при митница Варна
   
      Предмет
   
   Преюдициално запитване — Административен съд-Варна — Тълкуване на Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа (ОВ L 256, стр. 1; Специално издание на български език, 2007 г., глава 2, том 4, стр. 3), изменен с Регламент (ЕО) № 1031/2008 на Комисията от 19 септември 2008 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 291, стр. 1) — Подпозиция № 8528 71 13 от комбинираната номенклатура (Микропроцесорни апарати, съдържащи модем за достъп до Интернет, осигуряващи интерактивен обмен на информация, с възможност за приемане на телевизионни сигнали („set-top модули с комуникационна функция“) или № 8521 90 00 (Други апарати за записване или възпроизвеждане на образ и звук, дори с вграден приемател на образ и звук (видеотунер) — Апарат с възможност за приемане на телевизионни сигнали или за използване като модем за достъп до интернет, осигуряващ интерактивен обмен на информация — Значение на понятията „интернет“, „модем“ и „модулация и демодулация“ съгласно обяснителните бележки към комбинираната номенклатура
   
      Диспозитив
   
   
               1.
            
            
               Комбинираната номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, съответно изменена с Регламент (ЕО) № 1214/2007 на Комисията от 20 септември 2007 г., Регламент (ЕО) № 1031/2008 на Комисията от 19 септември 2008 г. и Регламент (ЕО) № 948/2009 на Комисията от 30 септември 2009 г., трябва да се тълкува в смисъл, че за целите на класирането на дадена стока в подпозиция 8528 71 13„модем за достъп до интернет“ обозначава устройство, което може самò, без да се използва и някакъв друг апарат или механизъм, да осъществява достъп до интернет и да осигурява интерактивност и двупосочен обмен на информация. За целите на класирането в посочената подпозиция значение има само годността за осъществяване на достъп до интернет, а не използваната за тази цел технология.
            
         
               2.
            
            
               Посочената Комбинирана номенклатура трябва да се тълкува в смисъл, че приемането на телевизионни сигнали и наличието на модем за достъп до интернет са две еквивалентни функции, които апаратите трябва да изпълняват, за да бъдат класирани в подпозиция 8528 71 13. При липса на някоя от тези функции апаратите трябва да бъдат класирани в подпозиция 8528 71 19.
            
         
               3.
            
            
               Член 78, параграф 2 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността трябва да бъде тълкуван в смисъл, че последващият контрол на стоките и последващата промяна на тарифното им класиране могат се извършват въз основа на документи, без митническите органи да са длъжни да проверяват физически тези стоки.
            
         
      (1)  ОВ C 252, 27.8.2011 г.
   
      ОВ C 298, 8.10.2011 г.